2019.06.20.

**Sajóvelezdi Erdőbirtokossági Társulat**

**SAJTÓKÖZLEMÉNY**

**ELKEZDŐDÖTT SAJÓVELEZDI ERDŐBIRTOKOSSÁGI TÁRSULAT ERDÉSZETI GÉPBESZERZÉS BERUHÁZÁSA**

**Sajóvelezdi Erdőbirtokossági Társulat 2017. június 29.-én támogatási kérelmet nyújtott be a Vidékfejlesztési Program keretén belül a Vidékfejlesztési Program Irányító Hatósága, mint Támogató által 2017.03.27 napján meghirdetett, Erdészeti technológiákra, valamint erdei termékek feldolgozására és piaci értékesítésre irányuló beruházások című, VP5-8.6.1-17 kódszámú felhívásra. A kérelmet 2018. március 20.-án jóváhagyta a Vidékfejlesztési Program Irányító Hatósága, így 50%-os támogatottság mellett 5.604.902 Ft EMVA forrásból származó támogatással megkezdődött a beruházás megvalósítása.**

A Sajóvelezdi Erdőbirtokossági Társulat jelenlegi gazdálkodásában az erdőfenntartási, erdőgondozási, és erdőtelepítési tevékenységeken kívül más hozzáadott értékteremtési folyamat nincs, így az értékesítésre kerülő erdőgazdálkodási termék a lehető legalacsonyabb, azaz nulla feldolgozottsági szinten cserél gazdát. Az értékesítés jelenleg lábon történik, a kitermelés, és elszállítás a vevő feladata.

A projektnek köszönhetően HTZ 800 típusú vízszintes rönkhasító szalagfűrészgép termelésbe állításával nagyságrendekkel magasabb hozzáadott értéket leszünk képesek előállítani, és magasabb árbevétel realizálása mellett nagyobb eredményt tudunk elérni a Társulat gazdálkodásában. A berendezés üzembeállításával nem csak a Sajóvelezdi Erdőbirtokossági Társulat bevételeit, és nyereségességét tudjuk növelni, de a kitermelés, és a vágástermék lehordásának saját hatáskörben történő elvégzésével, valamint a fűrészüzem termelésének beindításával munkahelyeket is képesek leszünk teremteni a térségben, mindez együtt dinamizálja a település és környezetének gazdasági folyamatait is.

**A projekt a Széchenyi 2020 program keretében valósul meg.**

**Kedvezményezett neve:** Sajóvelezdi Erdőbirtokossági Társulat

**Pályázati felhívás neve, kódszáma:** Erdészeti technológiákra, valamint erdei termékek feldolgozására és piaci értékesítésre irányuló beruházások című, VP5-8.6.1-17.

**A projekt címe:** Sajóvelezdi Erdőbirtokossági Társulat erdészeti gépbeszerzése

**A szerződött támogatás összege:** 5.604.902Ft

**A támogatás mértéke:** 50 %

**A projekt tervezett befejezésének dátuma:** 2019. augusztus 31.

**A projektazonosító:** 1862162662

